«Πυροβόλησα με το περίστροφο τρεις φορές στον αέρα. Λίγες ώρες αργότερα, όταν έμαθα για τον τραυματισμό του κοριτσιού έκρυψα το περίστροφο, καθώς φοβήθηκα μήπως έχει τραυματιστεί από το δικό μου όπλο. Είχα τύψεις και σκέφτηκα την επόμενη ημέρα, ενώ είχα επιστρέψει στην Αθήνα, να εμφανιστώ στην Αστυνομία και να παραδώσω το περίστροφο», ανέφερε στην ομολογία του, σύμφωνα με ρεπορτάζ της ΕΡΤ1, ο 54χρονος που κατηγορείται για τον τραυματισμό της 8χρονης Αλεξίας στη Βοιωτία.

Δήλωσε μετανιωμένος στους άνδρες της Ασφάλειας Λιβαδειάς και υπέδειξε το σημείο που είχε κρύψει το περίστροφο. Στο ίδιο σημείο βρέθηκαν και δύο καραμπίνες που τις κατείχε νόμιμα. Μάλιστα τη μία, τη χρησιμοποίησε και την ημέρα που πυροβολούσε στον αέρα, στο χωριό Λεοντάρι. Δείτε το απόσπασμα από την εκπομπή «Για την Ελλάδα» με παρουσιαστή τον Σπύρο Χαριτάτο: